Nagmaal met Gees | SkalkSkryf
« Jesus Today
Priesters van Swaap »
Nagmaal met Gees
Maart 4, 2008 deur Louwie
Het nou Sondag ‘n heel interessante ding beleef, sommer so half terloops en per ongeluk.
Gaan besoek ‘n vriendin van Ma wat ‘n erge operasie ondergaan het. Siek en seer in die kooi. Kon nie Kerk toe gaan nie.
Ons het pas daar aangekom toe ‘n man van hulle kerk en sy gesin ook daar aankom. ‘n Aspirant prediker lyk dit my. ‘n Een of ander Apostel noem hy homself.
Kuier nog heel gemoedelik toe hy homself staanmaak langes die bed, sy prediker gesig opsit en begin vertel waaroor die regte prediker van die gemeente se preek die oggend gehandel het, net sodat die vriendin op hoogte kan wees en, lyk dit my, om sommer so bietjie oefening te kry.
En ‘n vreemde preek was dit. Die diens is spesiaal gehou sodat die afgestorwe siele van die gemeente saam met hulle, die lewendes, nagmaal kan hou. Dit word glo 3 maal per jaar gedoen en telkens is die Kerk tot boordens toe vol van die lewendes. Niemand weet hoeveel en of die dooies hulle opwagting maak nie.
Het vir Ma ges^e volgende keer gaan ons kyk. Sy kan ten minste s^e of daar ‘n geestigheid om die nagmaaltafel te bespeur is. Mens moet tog weet of al jou moeite nie tevergeefs is nie.
Vreemd, heel vreemd maar nog is’t het einde niet.
Die Profeet vertel van hoe dit aan die anderkant daar uitsien. Daar heers glo streng apartheid. Al die siele van een aard gaan na een plek toe maar nie soos in Hemel of Hel nie. Dis ‘n plek van afwagting vir die groot opstanding. ‘n Kind wat sonder liefde grootword en vermoor word gaan bv. na ‘n plek waar daar geen liefde is nie. ‘n Alkoholis se siel word opge-eis deur die gees van dranksug en so elke ander verlawing of vergryp. Jou siel was in diens van en bly nou steeds in diens van daardie gees tot die dag van afrekening.
Geen oorloop of selfs kommunikasie word toegelaat tussen die afdelings nie. ‘n Groot slag vir ons Parlementslede wat gewoond is om te swerf waar dit vir hulle die voordeligste is.
Nou het ek ‘n hengse probleem en ek hoop iemand kan lig werp op die storie.
Verduidelik vir my hoe werk dit.
Vir eers mag ons nie met die mense aan die anderkant praat nie want dit is ‘n sonde, maar jy mag saam met hulle nagmaal gebruik. Ons is self terstond nagmaal bedien daar om die siekbed.
Ek sukkel met hierdie interpretasie en belewing van Godsdiens. Iets maak nie vir my sin nie.
Kan iemand verduidelik?
Posted in Louwie | Tagged godsdiens, kerk | 4 Kommentaar
op Maart 6, 2008 at 5:23 nm Joh
Dis die tipiese godsdiens van die Priesters, wat hulself opstel as God. En elke priester het sy eie wanidees wat hy voorhou as God se wette. Mens volg dié idiote tot jou eie helse nadeel.
op Junie 19, 2008 at 9:33 nm Hans Matthysen
Joh, jy klink na ‘n groter idioot en omdat jy met oordeel na ander kyk, ly jy skade en bly jy dwaas.
Skalk, soos ek kan aflei aan wat jy hierbo geskryf het, gaan dit om 1 Kor. 15 v 29 (ou vertaling).
Wat die ander betref, gaan dit daaroor dat, indien ek vir God lewe en dat Sy Gees my lewe regeer. Wanneer ek te sterwe kom, is my siel in God se mag.
Sou ek deur aardse dinge regeer word, soos byvoorbeeld alkohol ens. en ek kom te sterwe, is my siel in daardie dinge vasgevang en my siel bly dan aardsgebonde.
M.a.w. waar my hart (van verstand) is, daar lê my skat (siel).
Ons mag nie die geeste van afgestorwenes op roep nie, want dit is ‘n sonde, maar niks verhoed die geeste van afgestorwenes om ons te nader en dit is nie ‘n sonde nie.
In Joh. 21 v 20 tot 21, toe Jesus aan die twaalf verskyn het, het Petrus vir Judas ook gesien, wat aan hom verskyn het en toe Petrus, Judas se verskyning bevraagteken het, lees Jesus se antwoord in vers 22.
Lees ook Job 4 v 12 tot 17(ou vertaling)
Ek glo dat daardie mense bemoediging, oprigting en vertroosting, aan daardie sieke gebring en dit is meer as wat ek van Joh kan sê. Die hele gesin ken seker die tannie of vriend wat siek was.
op Junie 20, 2008 at 5:22 nm Joh
Sowaar Hans, dit leer my ‘n les dat harde taal nie vriende skep nie. Soos Dhammapada 133 sê, dit lei net daartoe dat die wat gewond word terugslaan.
Is net interessant dat jy die oordeel wat ek uitgespreek het mooi raaksien (omdat dit in harde taal uitgedruk is?) – en dan terstond dieselle ding doen.
op Junie 20, 2008 at 7:14 nm Louwie
Is soos Joh hier bo s^e Hans, iewers in die Bybel staan dit dat jy nie jou naaste ‘n dwaas mag noem nie op dat jy dan self jou dwaasheid verkondig of so iets. ‘n Christen mens maak nie so nie!
Ek kan jou goed glo oor die geeste wat aardgebonde is en waarom hulle wel so is. Ek verstaan die dronkaards drink daar Bo sonder ophou maar vir hulle straf word hulle nie dronk nie maar net dodelik lus vir meer. Dieselfde geld glo vir seksslawe!
Soos ek iewers hier op die blog al gemeld het wens ek regtig dat Ken Wilber se werk verpligtend vir skoolkinders gemaak word. Die ou filosoof se werk is so insiggewend en verrykend. Doen tog die moeite en gaan lees van sy boeke. Begin sommer by sy “Eye to Eye” of “The Atman project” en maak seker jy lees ook sy nuutste werk “Integral Spirituality”, dit is seker een van die beste boeke oor spiritualiteit wat die afgelope 100 jaar gepubliseer is.
Wilber beweer dat enige iemand wat kan lees sonder om sy lippe te beweeg sal kan verstaan wat hy skryf. Ek dink jy kwalifiseer dalk. Probeer maar, maar wees gewaarsku dat hy nie sagkens omgaan met fundamentalime nie. As iemand wat bly verwys na “ou vertaling” van die Bybel het ek ‘n sterk spesmaas dat jy ook kwalifiseer as fundamentalisties ge-orienteer. Indien dit so is, is gesprek tussen ons gedoem tot mislukking omdat daar ‘n kloof so groot soos die Atlantiese oseaan is tussen ons siening van dit wat is, bestaan. Dit kan opwindend wees, maar steeds gedoem.
vvuureoc on Kersfees/Christmas 2017
Louwie on Enneagram
vuurklip on Enneagram
Louwie on Volmaan 01/01/2018
Joh on Volmaan 01/01/2018
Na die reën/After the rain
Op pad na Mosselbaai
Bietjie wysheid en hulp
Argiewe Kies Maand Januarie 2018 (3) Desember 2017 (5) November 2017 (5) Oktober 2017 (4) September 2017 (5) Augustus 2017 (3) Julie 2017 (7) Junie 2017 (7) Mei 2017 (3) April 2017 (8) Maart 2017 (1) Februarie 2017 (4) Januarie 2017 (4) Desember 2016 (4) November 2016 (3) Oktober 2016 (4) September 2016 (2) Augustus 2016 (6) Julie 2016 (4) Junie 2016 (5) Mei 2016 (2) April 2016 (4) Maart 2016 (1) Februarie 2016 (4) Januarie 2016 (5) Desember 2015 (2) November 2015 (1) Oktober 2015 (6) September 2015 (4) Augustus 2015 (6) Julie 2015 (3) Junie 2015 (4) Mei 2015 (8) April 2015 (5) Maart 2015 (4) Februarie 2015 (7) Januarie 2015 (4) Desember 2014 (9) November 2014 (7) Oktober 2014 (7) September 2014 (7) Augustus 2014 (10) Julie 2014 (11) Junie 2014 (7) Mei 2014 (8) April 2014 (5) Maart 2014 (9) Februarie 2014 (7) Januarie 2014 (6) Desember 2013 (9) November 2013 (7) Oktober 2013 (7) September 2013 (5) Augustus 2013 (7) Julie 2013 (14) Junie 2013 (10) Mei 2013 (6) April 2013 (3) Maart 2013 (2) Februarie 2013 (3) Januarie 2013 (10) Desember 2012 (6) November 2012 (9) Oktober 2012 (7) September 2012 (9) Augustus 2012 (11) Julie 2012 (4) Junie 2012 (8) Mei 2012 (12) April 2012 (9) Maart 2012 (9) Februarie 2012 (5) Januarie 2012 (10) Desember 2011 (7) November 2011 (11) Oktober 2011 (9) September 2011 (14) Augustus 2011 (8) Julie 2011 (14) Junie 2011 (14) Mei 2011 (17) April 2011 (10) Maart 2011 (9) Februarie 2011 (9) Januarie 2011 (5) Desember 2010 (9) November 2010 (10) Oktober 2010 (14) September 2010 (13) Augustus 2010 (12) Julie 2010 (14) Junie 2010 (17) Mei 2010 (10) April 2010 (13) Maart 2010 (15) Februarie 2010 (16) Januarie 2010 (13) Desember 2009 (17) November 2009 (9) Oktober 2009 (16) September 2009 (13) Augustus 2009 (13) Julie 2009 (11) Junie 2009 (7) Mei 2009 (7) April 2009 (12) Maart 2009 (8) Februarie 2009 (8) Januarie 2009 (9) Desember 2008 (11) November 2008 (8) Oktober 2008 (4) September 2008 (3) Augustus 2008 (2) Julie 2008 (7) Junie 2008 (3) Mei 2008 (8) April 2008 (1) Maart 2008 (3) Januarie 2008 (3) Desember 2007 (1) Oktober 2007 (2) September 2007 (2) Julie 2007 (2) Junie 2007 (2) Mei 2007 (2) Februarie 2007 (1)